Държавен вестник, бр. 4, 2016 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  4
3.2. Устойчивост и надводен борд
Плавателният съд трябва да е достатъчно 
устойчив и да има достатъчен надводен борд 
съобразно проектната му категория в съответ-
ствие с т. 1 и препоръчвания от производителя 
максимален товар в съответствие с т. 3.6.
3.3. Плавателност и непотопяемост
Плавателният съд трябва да е конструиран 
така, че да осигурява плавателност, която да 
отговаря на проектната му категория в съответ-
ствие с т. 1 и на препоръчвания от производителя 
максимален товар в съответствие с т. 3.6. Всеки 
обитаем многокорпусен плавателен съд за от-
дих, за който съществува риск от преобръщане, 
трябва да има достатъчна плавателност, за да се 
задържи плаващ на повърхността в преобърнато 
положение.
Плавателните съдове с дължина под 6 m, 
които лесно се пълнят с вода при използване 
съобразно проектната им категория, трябва да са 
оборудвани с подходящи средства за осигуряване 
на непотопяемост при нахлуване на вода в тях.
3.4. Отвори в корпуса, палубата и надстройката
В затворено положение отворите в корпуса, 
палубата/палубите и надстройката не трябва да 
нарушават конструктивната цялост на плавател-
ния съд или неговата устойчивост на атмосферни 
въздействия.
Прозорците, илюминаторите, вратите и ка-
паците на люковете трябва да са устойчиви на 
налягането, което е вероятно да бъде упражнено 
върху тях от водните маси в тяхното конкретно 
положение, както и на натиска, предизвикан от 
тежестта на движещите се върху палубата хора.
Приспособленията на корпуса, предназначени 
за всмукване или източване на вода от корпуса 
и намиращи се под водолинията, която съот-
ветства на препоръчвания от производителя 
максимален товар в съответствие с т. 3.6, трябва 
да са оборудвани с леснодостъпни средства за 
затварянето им.
3.5. Нахлуване на вода
Всички плавателни съдове трябва да са про-
ектирани така, че да бъде сведен до минимум 
рискът от потъване.
Когато е целесъобразно, трябва да се обърне 
специално внимание на:
а) каютите и шахтите, които трябва да са 
оборудвани със средства, позволяващи самоот-
тичането на водата, или с други приспособле-
ния за източване на вода от вътрешността на 
плавателния съд;
б) вентилационните отвори;
в) отстраняване на водата чрез помпи или 
други средства.
3.6. Препоръчван от производителя макси-
мален товар
Препоръчваният от производителя макси-
мален товар (гориво, вода, провизии, различно 
оборудване и хора (изразен в kg), за който е 
проектиран плавателният съд, следва да се оп-
ределя в съответствие с проектната категория 
(т. 1), устойчивостта и надводния борд (т. 3.2) и 
плавателността и непотопяемостта (т. 3.3).
3.7. Наличие на спасителни салове
На всички плавателни съдове за отдих от 
проектни категории А и В, както и плавателните 
съдове за отдих от проектни категории С и D с 
дължина над 6 m трябва да е предвидено едно или 
повече места за прикрепване на един или повече 
спасителни салове с площ, достатъчна да побере 
броя лица, за които е проектиран плавателният 
съд за отдих, в съответствие с препоръките на 
производителя. Мястото или местата, където са 
разположени спасителните салове, трябва да са 
леснодостъпни по всяко време.
3.8. Евакуация
Всички обитаеми многокорпусни плавателни 
съдове за отдих, за които съществува риск от 
преобръщане, трябва да са оборудвани с надежд-
ни средства за евакуация в случай на преобръ-
щане. Когато е налице средство за евакуация, 
предназначено да се използва в преобърнато 
положение на съда, то не трябва да нарушава 
конструкцията (т. 3.1), устойчивостта (т. 3.2) 
или плавателността (т. 3.3), независимо дали 
плавателният съд за отдих е в изправено, или в 
преобърнато положение.
Всеки обитаем плавателен съд за отдих трябва 
да е оборудван с надеждни средства за евакуация 
в случай на пожар.
3.9. Закотвяне, швартоване и буксировка
Всички плавателни съдове, като се взема 
предвид тяхната проектна категория и техните 
характеристики, трябва да са оборудвани с едно 
или няколко усилени места или с други средства, 
позволяващи издържане на натоварването от 
закотвяне, швартоване и буксировка.
4. Характеристики по отношение на управ­
ляемостта и маневреността
Производителят гарантира, че характеристи-
ките на плавателния съд по отношение на уп-
равляемостта и маневреността са задоволителни 
и при най-мощния двигател за задвижване, за 
който е проектиран и конструиран плавател-
ният съд. За всички двигатели за задвижване 
максималната номинална мощност трябва да е 
посочена в ръководството за собственика.
5. Изисквания по отношение на монтажа
5.1. Двигатели и двигателни отсеци
5.1.1. Бордови двигател
Всички монтирани на борда двигатели се по-
ставят в преграден отсек отделно от обитаемите 
помещения и се монтират така, че да е сведен до 
минимум рискът от пожар или разпространението 
на пламъци, както и от вредните въздействия 
на токсични изгорели газове, топлина, шум или 
вибрации в обитаемите помещения.
Частите и принадлежностите на двигателя, 
изискващи редовна проверка и/или обслужване, 
трябва да са леснодостъпни.